text: Slut med at komme ud i naturen
  12 februar 2018 kl. 18.10
  Forældre til børnehavebørn i Varde Kommune vil kæmpe for naturbusserne, der kører børnene ud i naturen. 
  I over 25 år har de Blå Busser kørt børnehavebørn ud i naturen i Varde Kommune, men nu ser det ud til at være slut.
  Helle Toftegaard Pedersen, Forældrebestyrelsen, Outrup Børnehave: "- Det vil formentlig betyde, at børnehaverne kun kan komme ud fire til fem gange om året med en lejet bus, og i dag er de jo afsted næsten hver dag."
  Flertallet af politikerne i Varde Byråd vil ikke længere betale for, at børnene kommer ud i naturen på trods af, at kommunens motto hedder "Vi i naturen". 
  Nu vil forældrene gøre alt for, at hjulene på busserne fortsætter med at køre rundt.
  - De Blå Busser støtter godt op om kommunens motto. Vi kan komme ud i naturen på kort tid, siger Helle Toftegaard Pedersen, Forældrebestyrelsen, Outrup Børnehave.   
  Hun er ked af, at et flertal i Varde Byråd nu vil droppe busserne.
  - Det vil betyde en kraftig reduktion af ture. Det vil formentlig betyde, at børnehaverne kun kan komme ud fire til fem gange om året med en lejet bus, og i dag er de jo afsted næsten hver dag, siger Helle Toftegaard Pedersen, Forældrebestyrelsen, Outrup Børnehave.  
  Forældrene får opbakning af Det Konservative Folkeparti i Varde Byråd.
  - Den gode model, man har her, bør udbredes og ikke kasseres. Kunne man ikke lave en model, hvor børnehaverne deles om et antal busser, i stedet for at have en hver? Spørger Niels Christiansen, byrådsmedlem, Det Konservative Folkeparti, Varde Byråd.
  